Četvrto, cilj inicijative je i izmjena Uredbe o VIS-u kako bi se omogućilo da VIS prima i obrađuje upite iz ETIAS-a i odgovara na njih. Iako je Komisija u svibnju 2018. predstavila prijedlog za izmjenu Uredbe o VIS-u kako bi nadogradila tu bazu podataka, ovom se inicijativom iznose izmjene Uredbe o VIS-u koja je trenutačno na snazi, s obzirom na to da pregovori o prijedlogu za nadogradnju VIS-a nisu dovoljno uznapredovali. Međutim, ako se najprije donese prijedlog izmjene Uredbe o VIS-u, moglo bi postati nužno da se u postojeći prijedlog uvedu neke tehničke promjene kako bi se ga se uskladilo s izmijenjenom verzijom Uredbe o VIS-u. Ako se najprije donese postojeći prijedlog, možda će biti potrebne tehničke izmjene prijedloga o izmjeni Uredbe o VIS-u prije no što se ona donese.

U trenutku donošenja prijedloga o ETIAS-u stanje različitih informacijskih sustava EU-a kojima ETIAS šalje upite razlikovalo se od današnjeg. Tada je bilo predloženo osnivanje još dva nova sustava informacijske tehnologije EU-a: raspravljalo se o Uredbi o EES-u, a Komisija se spremala podnijeti prijedlog o Europskom informacijskom sustavu kaznene evidencije o državljanima trećih zemalja (ECRIS-TCN). U prosincu 2016. predložene su revizije pravnog okvira za SIS, a suzakonodavci su ih konačno donijeli u studenome 2018.; stoga su se pravni tekstovi SIS-a mijenjali. Komisija je predložila preinaku Uredbe o Eurodacu u okviru reforme zajedničkog europskog sustava azila, no suzakonodavci ju do danas nisu donijeli. Pred suzakonodavcima je i dalje zadatak donošenja preinake Uredbe o Eurodacu.

„1.a[CIR sadržava podatke iz stavka 1. točaka (b) i (c) i stavka 2., te sljedeće podatke iz stavka 1. točke (a): prezime (obiteljsko ime); ime(na); datum rođenja; mjesto rođenja (grad i zemlja); državljanstvo ili državljanstva; rod; vrstu i broj putne isprave (putnih isprava) dotične osobe te tijelo koje je izdalo ispravu; i kad je primjenjivo, prethodno upotrebljavana imena, druga imena i/ili pseudonime te, u slučajevima iz stavka 1. točke (c), oznaku države članice koja je izrekla osuđujuću presudu. Ostali podaci iz sustava ECRIS-TCN pohranjuju se u središnjem sustavu ECRIS-TCN-a.]”;

(6)u poglavlju II. dodaje se sljedeći članak:

„Članak 7.a

Upotreba sustava ECRIS-TCN za provjere koje provodi ETIAS

1.Radi izvršavanja zadaća koje su joj dodijeljene Uredbom (EU) 2018/1240 središnja jedinica ETIAS-a, uspostavljena u okviru Agencije za europsku graničnu i obalnu stražu u skladu s člankom 7. Uredbe (EU) 2018/1240, ima pravo na pristup podacima ECRIS-TCN-a i njihovo pretraživanje u [CIR-u]. Međutim, taj je pristup ograničen na unose kojima je dodana oznaka u skladu s člankom 5. stavkom 1. točkom (c) ove Uredbe.

2.[CIR] je povezan s alatom iz članka 11. Uredbe (EU) 2018/1240 kako bi se omogućila automatizirana obrada koja se navodi u tom članku.

3.Ne dovodeći u pitanje članak 24. Uredbe (EU) 2018/1240, automatizirana obrada iz članka 11. Uredbe (EU) 2018/1240 omogućuje provjere predviđene člankom 20. i naknadne provjere iz članaka 22. i 26. te Uredbe.

U svrhu provođenja provjera iz članka 20. stavka 2. točke (n) Uredbe (EU) 2018/1240, središnji sustav ETIAS-a koristi se alatom iz članka 11. Uredbe (EU) 2018/1240 za usporedbu podataka u ETIAS-u s podacima označenima u sustavu ECRIS-TCN [u CIR-u] u skladu s člankom 5. stavkom 1. točkom (c) ove Uredbe i u skladu s člankom 11. stavkom 8. Uredbe (EU) 2018/1240, s pomoću podudaranja navedenih u tablici u Prilogu II.”;

(7)u članku 8. stavak 2. zamjenjuje se sljedećim:

„2. Nakon isteka razdoblja čuvanja iz stavka 1., središnje tijelo države članice koja je izrekla osuđujuću presudu briše unesene podatke iz središnjeg sustava [i CIR-a], uključujući otiske prstiju, prikaze lica ili oznake iz članka 5. stavka 1. točke (c). U slučajevima kad se podaci povezani s osudom za kazneno djelo terorizma ili drugo teško kazneno djelo iz članka 5. stavka 1. točke (c) brišu iz nacionalne kaznene evidencije, ali se čuvaju podaci o drugim osuđujućim presudama za istu osobu, iz evidencije se briše samo oznaka iz članka 5. stavka 1. točke (c). Kad je to moguće, brisanje se odvija automatski, a u svakom slučaju najkasnije mjesec dana od isteka tog razdoblja čuvanja.”;

(8)u članku 22. stavak 1. zamjenjuje se sljedećim:

„1. Podaci koji se nalaze u središnjem sustavu [i CIR-u] obrađuju se samo radi utvrđivanja država članica koje u kaznenoj evidenciji imaju podatke o državljanima trećih zemalja i za potrebe upravljanja granicama [te kako bi se olakšala točna identifikacija osoba registriranih u sustavu ECRIS-TCN i pomoglo u toj identifikaciji.”;

(9)u članku 30. stavku 4. drugi podstavak zamjenjuje se sljedećim:

„Agencija eu-LISA Komisiji svaki mjesec dostavlja statističke podatke koji ne omogućuju identifikaciju pojedinca, a odnose se na bilježenje, pohranu i razmjenu podataka iz kaznene evidencije putem sustava ECRIS-TCN i referentnog implementacijskog računalnog programa sustava ECRIS, uključujući statističke podatke o unosima s oznakom iz članka 5. stavka 1. točke (c).”;

(10)umeće se sljedeći članak:

„Članak 29.a

Vođenje evidencije za potrebe ETIAS-a

U pogledu ostvarivanja uvida u skladu s člankom 7.a ove Uredbe, vodi se evidencija svake operacije obrade podataka iz ECRIS-TCN-a provedene unutar [CIR-a] i ETIAS-a, u skladu s člankom 69. Uredbe (EU) 2018/1240.”;